एनसीईआरटी से जुड़े एक वरिष्ठ अधिकारी के मुताबिक योजना के तहत पाठ्यक्रम में यह बदलाव की यह प्रक्रिया दो से तीन सालों तक चलेगी। ऐसे में पहले चरण के बदलावों की शुरूआत स्कूलों की बड़ी कक्षाओं से होगी, जहां से छात्र स्कूल की पढ़ाई से बाहर हो जाएंगे। ऐसे में पाठ्यक्रम में होने वाले बदलावों से यह तुरंत लाभान्वित होंगे। समय की जरूरत के मुताबिक उन्हें कुछ और भी पढ़ने को मिल सकता है। बदलाव की इस प्रक्रिया में पाठ्यक्रम को छोटा करने के साथ उसमें समय की मांग को देखते हुए कुछ नया भी जोड़ा जाना है। हालांकि यह क्या होगा, इसका फैसला विशेषज्ञों के सुझाव अभी आने हैं।